HPV-vaccination mindsker ifølge Sundhedsstyrelsen risikoen for at få livmoderhalskræft. Vaccinationen er derfor en del af børnevaccinationsprogrammet, og anbefales til piger i 12-års alderen. HPV (humant papillomavirus) er årsag til livmoderhalskræft, og derfor anbefaler styrelsen, at piger vaccineres, så de beskyttes mod syv HPV-typer, som er årsag til 90 % af tilfældene af livmoderhalskræft. Livmoderhalskræft er en alvorlig sygdom, som hvert år rammer cirka 370 kvinder i Danmark. Halvdelen af kvinderne er under 45 år, og hvert år dør cirka 100 kvinder af sygdommen, imens flere tusinde kvinder bliver behandlet for forstadier til livmoderhalskræft. HPV smitter ved seksuel kontakt, og kondom beskytter ikke tilstrækkeligt for overførsel, da virus også kan sidde på huden omkring kønsorganerne. Sundhedsstyrelsen anbefaler, at piger bliver vaccineret som 12-årige, fordi vaccinen kun virker, hvis man ikke allerede er smittet. Derfor er det bedst at blive vaccineret før seksuel debut. På hjemmesiden stophpv.dk kan du finde flere svar på spørgsmål og fakta om HPV-vaccinen.

Opsummering:
Ifølge Sundhedsstyrelsen kan HPV-vaccination forebygge 90 procent af alle tilfælde af livmoderhalskræft. Men vaccinens blakkede ry skaber tvivl hos nogle forældre. Her i artiklen kan du blive klogere på HPV-vaccinen.